**SPRENDIMO PROJEKTO**

**DĖL PITARIMO REZOLIUCIJAI „DĖL SAUGIOS VIETOS MOTERIMS PASKELBIMO“**

**AIŠKINAMASIS RAŠTAS**

2023 m. gruodžio 12 d.

Projekto rengėjas – Greta Žilėnienė, savivaldybės tarybos narė.

Pranešėjas komitetų ir tarybos posėdžiuose – Greta Žilėnienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Europos sąjungos duomenimis, smurtas prieš moteris ir mergaites yra vienas iš sistemingiausių ir labiausiai paplitusių žmogaus teisių pažeidimų pasaulyje. Kas trečia moteris yra patyrusi fizinį ar seksualinį smurtą. Lietuvoje 2022 m. užregistruota 6119 asmenų, nukentėjusių nuo nusikaltimų, padarytų dėl smurto artimoje aplinkoje (mieste – 3,9 tūkst., arba 64,2 proc. asmenų, kaime – 2,2 tūkst., arba 35,8 proc.). Dauguma (4,3 tūkst., arba 78,8 proc.) arba 8 iš 10 suaugusių nukentėjusiųjų buvo moterys. (Oficialiosios statistikos portalas).  Nuo 2023 m. liepos 1 d. Nr. XIV-934 įsigaliojo naujos redakcijos Lietuvos Respublikos apsaugos nuo smurto artimoje aplinkoje įstatymas, kuriuo buvo įtvirtinti ir nauji teisiniai instrumentai. Lietuvos savivaldybėse sudaromos smurto artimoje aplinkoje prevencijos komisijos, kurios nagrinės smurto artimoje aplinkoje klausimus, savivaldybės tarybos pateiktus pasiūlymus, teiks pasiūlymus savivaldybės institucijoms ir įstaigoms dėl apsaugos nuo smurto artimoje aplinkoje politikos įgyvendinimo, smurtinio elgesio keitimo programų (mokymų) klausimais.  Europos regionų komitetas įgyvendina smurto prieš moteris kampaniją „Saugi vieta moterims“ (angl. Safe Place for Women), Europos lyčių lygybės institutas bei Jungtinių Tautų lyčių lygybės ir moterų įgalinimo padalinys inicijuoja „Nušviesk pasaulį oranžine spalva“ (angl. Orange The World) – ne smurtui prieš moteris ir merginas, kurios minimos lapkričio 25 d. – gruodžio 10 d. Naujos Lietuvos Respublikos apsaugos nuo smurto artimoje aplinkoje teisinio reguliavimo nuostatos, Europos Sąjungos institucinės struktūros ragina savivaldybes, miestus ir regionus jungtis prie Saugios vietos moterims paskelbimo. Tai apima pažangių vietos ir regionų lyderių įsipareigojimą paversti nulinės tolerancijos smurtui prieš moteris principą konkrečiais veiksmais.  Tikslas – paskelbti Rokiškio rajono savivaldybę Saugia vieta moterims.  Uždaviniai:   1. Vykdyti viešąją politiką ir priimant bet kokius sprendimus, užtikrinti moterų saugumo ir visų rūšių smurto prevenciją; 2. Prisijungti prie informacinių, smurto prieš moteris, kampanijų, siekiant informuoti smurto aukas, kur ir kaip galima pasinaudoti paramos paslaugomis; 3. Bendradarbiaujant su nevyriausybinėmis organizacijomis, valstybės ir savivaldos institucijomis, padėti tobulinti pagalbos teikimą smurto artimoje aplinkoje pavojų patiriančioms ir patyrusioms moterims. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Naujos teisinio reguliavimo nuostatos nesiūlomos. |
| 3. | Laukiami rezultatai | 1. Įgyvendinamas viešosios politikos formavimas, nulinės tolerancijos smurtui prieš moteris principu; 2. Padidėjęs visuomenės informuotumas smurto prieš moteris prevencijos tema; 3. Priimta rezoliucija Europos Sąjungos vietos ir regionų lygmens atstovų asamblėjos bus paskelbta ES institucinėse struktūrose. |
| 4. | Lėšų poreikis ir šaltiniai | Papildomų lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |